蘇丹聖公會教省

係蘇丹嘅普世聖公宗第卅九個教省，成立典禮喺2017年7月30號喀土穆諸聖座堂進行。首位主教長兼大主教係甘道。

史
蘇丹聖公會包埋蘇丹成個國家喺1976年建立。2011年南蘇丹獨立後，總議會決定喺2013年7月19號建立一個由蘇丹各教區組成嘅內教省，但係維持成個蘇丹同南蘇丹教會整體統一。 蘇丹聖公會內教省建立位於蘇丹北部共5個教區。2014年4月4號喀土穆主教甘道當選首位大主教。

有啲蘇丹人相信爾個內教省應該成為一個新嘅聖公宗教省而獲得完全自治，期望大主教成為教省大主教同主教長。當時嘅南蘇丹暨蘇丹聖公會教省主教長鄧保爾喺2016年向普世聖公宗諮議會提交蘇丹內教省嘅自治申請。同年7月，由阿德萊德大主教同普世聖公宗諮議會副主席領導嘅一個代表團喺在蘇丹北部進行咗一次實況調查。代表團匯報畀諮議會以便對自治申請做出正式回應。2017年3月10號收到諮議會通知已決定蘇丹內教省將成為普世聖公宗第卅九個教省，連同喀土穆大主教甘道成為首位大主教同主教長。新教省憲章於2017年7月30日喺坎特伯里大主教陪同下進行。

教藉
蘇丹有超過1,000,000人係聖公宗藉。

大主教
成立教省前亦設有內教省，而內教省由蘇丹內教省大主教領導。

內教省
• 蘇丹內教省大主教
 甘道，2014年4月4號當選，同年7月28號就任到2017年7月30號

教省
• 蘇丹教省大主教
 1. 甘道，2017年7月30號到而家

教區

歐拜伊德教區
 卡杜格利及努巴山脈教區
 喀土穆教區
 蘇丹港教區
 瓦德邁達尼教區

聖公宗再結盟
與南半球聯盟同全球聖公宗前途會議有關。
當時2014年10月9號嘅蘇丹內教省大主教甘道，係參加喺美國亞特蘭大使徒堂陞座為北美洲聖公會主教長同大主教嘅八位聖公會大主教之一。

由於蘇丹唔准佢哋公民去以色列，教省未能派代表參加2018年6月17至22號喺耶路撒冷搞嘅全球聖公宗前途第三次會議。

蘇丹聖公會喺普世聖公宗嘅正式網站
蘇丹聖公會教省正式網站

蘇丹
類:2017年建立嘅宗教組織
類:蘇丹聖公宗
普世聖公宗